CELEX: 62011TN0118
Language: sk
Date: 2011-03-02 00:00:00
Title: Vec T-118/11: Žaloba podaná 2. marca 2011 — Attey/Rada

30.4.2011   
            
            
               SK
            
            
               Úradný vestník Európskej únie
            
            
               C 130/17
            
         Žaloba podaná 2. marca 2011 — Attey/Rada
   (Vec T-118/11)
   2011/C 130/30
   Jazyk konania: francúzština
   
      Účastníci konania
   
   
      Žalobca: Philipp Attey (Abidžan, Pobrežie Slonoviny) (v zastúpení: J.-C. Tchikaya, advokát)
   
      Žalovaná: Rada Európskej únie
   
      Návrhy žalobcu
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2011/18/SZBP zo 14. januára 2011, ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny, a nariadenie Rady (EÚ) č. 25/2011 zo 14. januára 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny, v rozsahu, v akom sa týkajú žalobcu,
            
         
               —
            
            
               zaviazal žalovanú na náhradu trov konania.
            
         
      Žalobné dôvody a hlavné tvrdenia
   
   Žalobca uvádza na podporu svojej žaloby štyri dôvody.
   
               1.
            
            
               Prvý žalobný dôvod namieta zjavne nesprávne posúdenie, keďže obmedzujúce opatrenia prijaté voči žalobcovi z dôvodu údajného bránenia mierovému procesu a zmiereniu na Pobreží Slonoviny a údajného odmietania výsledku prezidentských volieb sa zakladajú na skutočnosti, že žalovaná konala nesprávne domnievajúc sa, že A. Ouattara bol zvolený za prezidenta Pobrežia Slonoviny, pričom Ústavný súd vyhlásil za prezidenta L. Gbagba.
            
         
               2.
            
            
               Druhý žalobný dôvod namieta zneužitie právomoci, keďže napadnuté akty údajne i) sledujú iný cieľ, ako je definovaný v článku 21 ZEÚ, konkrétne podporovanie demokracie a právneho štátu vo zvyšku sveta vzhľadom na to, že L. Gbagbo bol vyhlásený za prezidenta Republiky Pobrežia Slonoviny demokratickým spôsobom, a ii) porušujú Chartu OSN, ktorú sa Únia zaviazala dodržiavať, tým, že žalovaná porušila zásadu nezasahovania do vnútorných vecí iného štátu.
            
         
               3.
            
            
               Tretí žalobný dôvod namieta porušenie článku 215 ods. 3 ZFEÚ, keďže napadnuté akty neobsahujú žiadnu právnu záruku.
            
         
               4.
            
            
               Štvrtý žalobný dôvod namieta porušenie Charty základných práv Európskej únie tým, že:
               
                           —
                        
                        
                           bolo porušené právo na obranu žalobcu, keďže žalovaná mu neoznámila okolnosti v jeho neprospech a tým mu neumožnila vyjadriť sa k nim, a
                        
                     
                           —
                        
                        
                           došlo neprimeraným spôsobom k zásahu do vlastníckeho práva žalobcu.